מוטי גוטמן

מוטי גוטמן (נולד ב-29 באוקטובר 1961) הוא מנהל ישראלי, המכהן כמנכ"ל חברת טכנולוגיית המידע "מטריקס" מיום הקמתה בשנת 2001 גוטמן מוביל את אסטרטגיית הצמיחה של החברה, הכוללת למעלה מ-100 מיזוגים ורכישות, ומשמש כיו"ר מועצת המנהלים בעשרות מהחברות הבנות של הקבוצה.

 ביוגרפיה 

גוטמן נולד וגדל בחיפה, וסיים את לימודיו בתיכון "חוגים". את שירותו הצבאי עשה ביחידת ממר"ם שם שירת כ-7.5 שנים והשתחרר בדרגת רב-סרן בתפקיד ראש מדור תקשורת ומיני-מחשבים. הוא בעל תואר מוסמך במינהל עסקים (MBA) בהצטיינות יתרה, עם התמחות בניהול אסטרטגי, מטעםהאוניברסיטה העברית בירושלים. מוטי גוטמן נשוי, אב לשלושה וסב לשישה. הוא קלידן חובב ג'אז ומוביל הרכב מוזיקלי.

 קריירה עסקית 
לאחר שחרורו מממר"ם הצטרף לחברת התכנה לירז מקבוצת דיסקונט השקעות, ושימש בין השנים 1994–2000 כמנכ"ל החברה. בשנת 2000 הוביל את מכירת לירז לחברת EDS והצטרף לקבוצת פורמולה.

 הקמת מטריקס והנהגתה 
בשנת 2001 הקים גוטמן את חברת מטריקס באמצעות מיזוג החברות "פורסופט", "ניקוב" ו"בשן מערכות". תחת ניהולו הפכה מטריקס לחברת ה-IT הגדולה בישראל. החברה נסחרת בבורסה לניירות ערך בתל אביב ונכללת במדד תל אביב 125 החל מ-2001.

אסטרטגיית הניהול של גוטמן מתבססת על שילוב בין צמיחה אורגנית לבין רכישות ומיזוגים (M&A) תכופים, המאפשרים כניסה למגזרים טכנולוגיים חדשים. במהלך כהונתו ביצעה החברה למעלה מ-100 רכישות בישראל ובחו"ל, ביניהן:

רכישות בישראל: ניו אפליקום, סינטק, סיון, אלרון טלסופט,טנגרם, טאקט, פרוגרמה, סיבם, אונו-אפס, ספיה, נטוויז, מידעטק, KBIS, 2Bsecure, באבקום, חושן אליאב, מננג'וור, אינטגריטי, נוח טכנולוגיות, טקטופ, SEEV, טופקיו, המי"ל, קמביום, סיווי, אביב ניהול, DHV, דנה הנדסה, גסטטנרטק, אורטק, גב מערכות ועוד.

רכישות בחו"ל: EXZAC, XTIVIA ששינתה את שמה ל-matrix IFS ובהמשך את NIT, STONS, PVBS, Matrix3D, Hydus, Alius, RightStar ,Alacer הקמת matrixUSA ועוד

חברות ומיזמים שהוקמו בארץ: Matrix DnA, CloudZone, מטריקס דיפנס, תלפיות, מטריקס DevOps ועוד.

מיזוג אסטרטגי: במרץ 2025 הוביל גוטמן מהלך אסטרטגי רחב היקף למיזוג פעילותה של חברת מג'יק תעשיות תוכנה לתוך קבוצת מטריקס. צעד זה מחזק משמעותית את נוכחות הקבוצה בשוק הבינלאומי ואת סל הפתרונות שלה בתחום האינטגרציה. המיזוג בין מטריקס למג'יק, שצפוי להיות מושלם בסוף פברואר 2026, יביא לכך שמטריקס תדורג בין 10 חברות ה-IT הגדולות בעולם הנסחרות בבורסה.

מטריקס אי.טי בע"מ היא חברת שירותי טכנולוגיית מידע (IT) ציבורית בעלת נוכחות בינלאומית, הנסחרת בבורסה לניירות ערך בתל אביב (סימול: MTRX). חברת בת של חברת פורמולה מערכות הישראלית שהיא עצמה חברת בת של חברת אסקו הפולנית. נכון לשנת 2026 מעסיקה מטריקס כ־15,000 עובדים בארץ ובחו"ל. מטריקס נסחרת בבורסה לניירות ערך בתל אביב במדד תל אביב 125 החל מ-2001.

החברה מתמחה באספקת פתרונות טכנולוגיים לארגונים, ופועלת במגוון תחומים, בהם: שירותי ענן, דאטה ובינה מלאכותית (לרבות בינה מלאכותית יוצרת - Generative AI), אבטחת סייבר, טרנספורמציה דיגיטלית, הנדסה, ייעוץ ואינטגרציית מערכות. שירותי החברה משלבים ייעוץ עסקי טכנולוגי ושירותי פיתוח תוכנה מקצה לקצה, תוך הישענות על רשת שותפויות (אקו-סיסטם) עם חברות תוכנה וטכנולוגיה גלובליות מובילות בעולם.

עם בסיס הלקוחות של החברה בארץ ובעולם נמנים מוסדות פיננסיים, משרדי ממשלה וחברות ממשלתיות, ארגונים ביטחוניים, חברות היי-טק, רשתות קמעונאות, ארגוני בריאות ותחבורה.

 פרסים והוקרה 
בנובמבר 2024 זכה מוטי גומן בפרס מפעל חיים מטעם עמותת יוצאי ממרם.

בפברואר 2026 זכה גוטמן באות המנכ"ל המצטיין ב-IT Awards.

 קישורים חיצוניים 







 מנהלי העשור : החמישייה הפותחת - מוטי גוטמן מקום 4, כלכליסט 31 בדצמבר 2020
דירוג המנהלים : מקום 5 - מוטי גוטמן, מטריקס, באתר כלכליסט, 30 בדצמבר 2020





פרופיל הלינקדאין של מוטי גוטמן 








הערות שוליים

קטגוריה:מנכ"לים יוצאי שירות קבע בצה"ל
קטגוריה:חיילי ממר"ם
קטגוריה:מייסדי חברות תוכנה ישראלים
קטגוריה:דירקטורים ישראלים
קטגוריה:מנהלים ישראלים
קטגוריה:סביון: אישים
קטגוריה:בוגרי תיכון חוגים
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: מנהל עסקים
קטגוריה:ישראלים שנולדו ב-1961